text: Buschauffør kørte så stærkt, at kørekortet røg betinget
  02 april 2014 kl. 12.23
  Syd og Sønderjyllands politi var på hastighedsrazzia flere steder i dag. Det udløste mange klip i kørekortet.
  Ved Padborg kørte en buschauffør så hurtigt, at han fik en betinget frakendelse af kørekortet. Han kørte 110 km/t et sted, hvor man max. må køre 80. 
  Men han var ikke ene om at køre hurtigt. Ved samme kontrol fik 10 bilister klip i kørekortet.
  Politiets fotovogn var også placeret ved Sønderborg.
  444 køretøjer blev målt. Seks fik en bøde for at køre for stærkt. Heraf kørte to så stærkt, at det udløste et klip. Hurtigste bilist kørte 113 km/t. Hastighedsbegrænsningen på stedet er 80.
  Ved lufthavnen i Esbjerg laver politiet mange målinger. Således også i dag.
  423 biler blev målt.
  19 bilister kørte så stærkt, at de får en bøde ? og to bilister får tillige et klip.
  Højeste hastighed blev målt til 87 km/t. Man må køre max. 60 på stedet.
  